title: Padomes Lēmums (1994. gada 19. decembris) par Sadarbības nolīguma noslēgšanu starp Eiropas Kopienu un Dienvidāfrikas Republiku

text:
Svarīgs juridisks paziņojums

|

31994D0822

Oficiālais Vēstnesis L 341 , 30/12/1994 Lpp. 0061 - 0061 Speciālizdevums somu valodā: Nodaļa 11 Sējums 34 Lpp. 0003  Speciālizdevums zviedru valodā: Nodaļa 11 Sējums 34 Lpp. 0003

		Padomes Lēmums(1994. gada 19. decembris)par Sadarbības nolīguma noslēgšanu starp Eiropas Kopienu un Dienvidāfrikas Republiku(94/822/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. un 130.y pantu saistībā ar 228. panta 2. punkta pirmo teikumu un 3. punkta pirmo daļu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā Eiropas Padomes 1993. gada 29. oktobrī izdotās vispārējās pamatnostādnes, Padomes 1993. gada 25. maija lēmums par turpmāku sadarbības attīstību ar Dienvidāfriku un Padomes 1993. gada 6. decembra Lēmums Nr. 93/678/KĀDP par vienoto rīcību, ko Padome pieņēmusi uz Līguma par Eiropas Savienību J3. panta pamata, attiecībā uz tādas pārejas atbalstu, kuras mērķis ir demokrātiska un daudznacionāla Dienvidāfrika [2], paredz attiecīgas sadarbības sistēmas izveidi, lai apvienotu šīs pārejas ekonomiskos un sociālos fondus;tā kā Padome 1994. gada 18. un 19. aprīļa sēdē nolēma pieņemt attiecībā uz Dienvidāfriku pasākumu kompleksu, tai skaitā piedāvājumu ātri noslēgt nolīgumu;tā kā Kopienai, lai sasniegtu savus mērķus ārējo attiecību jomā, jāapstiprina sadarbības nolīgums, kas apspriests ar Dienvidāfriku,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Sadarbības nolīgums starp Eiropas Kopienu un Dienvidāfrikas Republiku.Nolīguma teksts ir pievienots šim lēmumam.2. pantsPadomes priekšsēdētājs Kopienas vārdā sniedz nolīguma 8. pantā paredzēto paziņojumu.3. pantsŠo lēmumu publicē Eiropas Kopienu Oficiālajā Vēstnesī.Briselē, 1994. gada 19. decembrīPadomes vārdā —priekšsēdētājsK. Kinkel[1] Atzinums sniegts 1994. gada 30. novembrī (Oficiālajā Vēstnesī vēl nav publicēts).[2] OV L 316, 17.12.1993., 45. lpp.--------------------------------------------------


title: Komisijas Lēmums ( 2014. gada 13. maijs ), par Pediatrijas komitejas locekļu un viņu aizstājēju iecelšanu, lai pārstāvētu veselības aprūpes profesionāļus un pacientu apvienības  Dokuments attiecas uz EEZ

text:
               14.5.2014

               LV

               Eiropas Savienības Oficiālais Vēstnesis

               C 144/12

         KOMISIJAS LĒMUMS
   (2014. gada 13. maijs)
   par Pediatrijas komitejas locekļu un viņu aizstājēju iecelšanu, lai pārstāvētu veselības aprūpes profesionāļus un pacientu apvienības
   (Dokuments attiecas uz EEZ)
   (2014/C 144/04)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 12. decembra Regulu (EK) Nr. 1901/2006 par pediatrijā lietojamām zālēm un par grozījumiem Regulā (EEK) Nr. 1768/92, Direktīvā 2001/20/EK, Direktīvā 2001/83/EK un Regulā (EK) Nr. 726/2004 (1), un jo īpaši tās 4. panta 1. punktu,
   tā kā:

               (1)

               Regulas (EK) Nr. 1901/2006 4. panta 1. punktā paredzēts, ka Komisija ieceļ veselības aprūpes profesionāļu un pacientu apvienību pārstāvjus Eiropas Zāļu aģentūras Pediatrijas komitejā.

               (2)

               Saskaņā ar Regulas (EK) Nr. 1901/2006 4. panta 1. punktu Komisija ir publicējusi uzaicinājumu izteikt interesi. Tā ir apspriedusies ar Eiropas Parlamentu par novērtējuma rezultātiem attiecībā uz pieteikumiem, kas saņemti saistībā ar šo uzaicinājumu izteikt interesi.

               (3)

               Komitejas locekļus un aizstājējus ieceļ uz trim gadiem, sākot no 2014. gada 1. augusta.

               (4)

               Ja ar šo lēmumu ieceltais loceklis vai aizstājējs vairs nav spējīgs efektīvi piedalīties komitejas darbā vai atkāpjas no amata, Komisija uz atlikušo locekļa pilnvaru darbības termiņu var iecelt aizstājēju no rezerves saraksta,

         IR NOLĒMUSI ŠĀDI.
   1. pants
   1.   Ar šo turpmāk minētās personas no 2014. gada 1. augusta uz trim gadiem ieceļ par Pediatrijas komitejas locekļiem un aizstājējiem, lai pārstāvētu veselības aprūpes profesionāļus:
   —   loceklis: Riccardo Riccardi,
   —   aizstājēja: Maria Grazia Valsecchi,
   —   loceklis: Antje Neubert,
   —   aizstājējs: Paolo Paolucci,
   —   loceklis: Johannes Taminiau,
   —   aizstājēja: Doina Plesca.
   2.   Ar šo turpmāk minētās personas no 2014. gada 1. augusta uz trim gadiem ieceļ par Pediatrijas komitejas locekļiem un aizstājējiem, lai pārstāvētu pacientu organizācijas:
   —   loceklis: Günther Auerswald,
   —   aizstājēja: Paola Baiardi,
   —   loceklis: Michal Odermarsky,
   —   aizstājēja: Milena Stevanovic,
   —   locekle: Tsvetana Schyns-Liharska,
   —   aizstājēja: Kerry Leeson-Beevers.
   2. pants
   Ar šo turpmāk minētās personas ir iekļautas veselības aprūpes speciālistu rezerves sarakstā piemērotības secībā:

               —

                  Maurizio Scarpa,

               —

                  Jorrit Gerritsen.

      Briselē, 2014. gada 13. maijā

            Komisijas

            un tās priekšsēdētāja vārdā –

            Komisijas loceklis

         Tonio BORG

      (1)  OV L 378, 27.12.2006., 1. lpp.


title: 2012/297/ES: Padomes Lēmums ( 2012. gada 7. jūnijs ) par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XXI pielikumā (Statistika)

text:
               12.6.2012

               LV

               Eiropas Savienības Oficiālais Vēstnesis

               L 151/1

         PADOMES LĒMUMS
   (2012. gada 7. jūnijs)
   par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XXI pielikumā (Statistika)
   (2012/297/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību, un jo īpaši tā 338. panta 1. punktu saistībā ar 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līguma par Eiropas Ekonomikas zonu (2) (“EEZ līgums”) XXI pielikumā ir paredzēti īpaši noteikumi un nosacījumi statistikas jomā.

               (2)

               EEZ līgumā būtu jāiekļauj Eiropas Parlamenta un Padomes Regula (ES) Nr. 692/2011 (2011. gada 6. jūlijs) attiecībā uz Eiropas statistiku par tūrismu (3).

               (3)

               Ar Regulu (ES) Nr. 692/2011 tika atcelta Padomes Direktīva 95/57/EK (1995. gada 23. novembris) par statistikas datu vākšanu tūrisma nozarē (4), kura ir iekļauta EEZ līguma XXI pielikumā.

               (4)

               Tādēļ attiecīgi būtu jāgroza EEZ līguma XXI pielikums.

               (5)

               Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Savienības nostājas, kas jāieņem EEZ Apvienotajā komitejā attiecībā uz ierosināto grozījumu EEZ līguma XXI pielikumā (Statistika), pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 7. jūnijā

            Padomes vārdā –

            priekšsēdētājs

         M. BØDSKOV

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      (3)  OV L 192, 22.7.2011., 17. lpp.

      (4)  OV L 291, 6.12.1995., 32. lpp.

      Projekts
      EEZ APVIENOTĀS KOMITEJAS LĒMUMS Nr. …/2012
      (… gada …),
      ar ko groza EEZ līguma XXI pielikumu (Statistika)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, (“EEZ līgums”) un jo īpaši tā 98. pantu,
      tā kā:

                  (1)

                  EEZ līguma XXI pielikums tika grozīts ar EEZ Apvienotās komitejas … Lēmumu Nr. …/… (1).

                  (2)

                  EEZ līgumā jāiekļauj Eiropas Parlamenta un Padomes Regula (ES) Nr. 692/2011 (2011. gada 6. jūlijs) attiecībā uz Eiropas statistiku par tūrismu (2).

                  (3)

                  Ar Regulu (ES) Nr. 692/2011 tika atcelta Padomes Direktīva 95/57/EK (1995. gada 23. novembris) par statistikas datu vākšanu tūrisma nozarē (3), kura ir iekļauta EEZ līguma XXI pielikumā.

                  (4)

                  Tādēļ attiecīgi būtu jāgroza EEZ līguma XXI pielikums,

            IR PIEŅĒMUSI ŠO LĒMUMU.
      1. pants
      Līguma XXI pielikuma 7.c punktu (Padomes Direktīva 95/57/EK) aizstāj ar šādu:

                  “7.c

                     32011 R 0692: Eiropas Parlamenta un Padomes Regula (ES) Nr. 692/2011 (2011. gada 6. jūlijs) attiecībā uz Eiropas statistiku par tūrismu un ar ko atceļ Padomes Direktīvu 95/57/EK (OV L 192, 22.7.2011., 17. lpp.).

            Šā Līguma vajadzībām regulas noteikumus pielāgo šādi:
      Lihtenšteina tiek atbrīvota no šīs regulas II pielikumā prasīto datu vākšanas.”
      2. pants
      Regulas (ES) Nr. 692/2011 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā […], ja EEZ Apvienotajai komitejai ir iesniegti visi paziņojumi saskaņā ar EEZ līguma 103. panta 1. punktu (4).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  OV L ...

         (2)  OV L 192, 22.7.2011., 17. lpp.

         (3)  OV L 291, 6.12.1995., 32. lpp.

         (4)  [Konstitucionālās prasības nav norādītas.] [Konstitucionālās prasības ir norādītas.]


title: 2014/731/ES: Padomes Lēmums ( 2014. gada 9. oktobris ) par to, lai Malta sāktu transportlīdzekļu reģistrācijas datu (TRD) automatizētu apmaiņu

text:
               22.10.2014

               LV

               Eiropas Savienības Oficiālais Vēstnesis

               L 302/56

         PADOMES LĒMUMS
   (2014. gada 9. oktobris)
   par to, lai Malta sāktu transportlīdzekļu reģistrācijas datu (TRD) automatizētu apmaiņu

      (2014/731/ES)

   EIROPAS SAVIENĪBAS PADOME,
   ņemot vērā Padomes Lēmumu 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (1), un jo īpaši tā 25. pantu,
   ņemot vērā Padomes Lēmumu 2008/616/TI (2008. gada 23. jūnijs) par to, kā īstenot Lēmumu 2008/615/TI (2), un jo īpaši tā 20. pantu un pielikuma 4. nodaļu,
   tā kā:

               (1)

               Saskaņā ar Protokolu par pārejas noteikumiem, kas pievienots Līgumam par Eiropas Savienību, Līgumam par Eiropas Savienības darbību un Eiropas Atomenerģijas Kopienas dibināšanas līgumam, tādu aktu tiesiskās sekas, kurus Savienības iestādes un struktūras pieņēmušas, pirms stājās spēkā Lisabonas līgums, paliek nemainīgas tiktāl, ciktāl minētie akti netiks atcelti, anulēti vai grozīti, piemērojot Līgumus.

               (2)

               Tādējādi Lēmuma 2008/615/TI 25. pants ir piemērojams, un Padomei ir jāpieņem vienprātīgs lēmums par to, vai dalībvalstis ir īstenojušas minētā lēmuma 6. nodaļas noteikumus.

               (3)

               Lēmuma 2008/616/TI 20. pantā ir noteikts, ka Lēmuma 2008/615/TI 25. panta 2. punktā minētos lēmumus pieņem, pamatojoties uz izvērtējuma ziņojumiem, kuru pamatā ir anketa. Attiecībā uz datu automatizētu apmaiņu saskaņā ar Lēmuma 2008/615/TI 2. nodaļu izvērtējuma ziņojuma pamatā ir jābūt izvērtējuma inspekcijai un izmēģinājuma darbībām.

               (4)

               Saskaņā ar Lēmuma 2008/616/TI pielikuma 4. nodaļas 1.1. punktu Padomes attiecīgās darba grupas izstrādātā anketa attiecas uz katru no automatizētās datu apmaiņas paņēmieniem, un dalībvalstij tā ir jāaizpilda, tiklīdz dalībvalsts uzskata, ka tā izpilda priekšnosacījumus, lai veiktu attiecīgās kategorijas datu apmaiņu.

               (5)

               Malta ir aizpildījusi anketu par datu aizsardzību un anketu par transportlīdzekļu reģistrācijas datiem (TRD).

               (6)

               Malta ir veikusi sekmīgas izmēģinājuma darbības ar Nīderlandi.

               (7)

               Maltā ir notikusi izvērtējuma inspekcija, un Beļģijas/Nīderlandes izvērtējuma grupa ir sagatavojusi ziņojumu par izvērtējuma inspekciju un nosūtījusi to Padomes attiecīgajai darba grupai.

               (8)

               Padomei ir iesniegts vispārējs izvērtējuma ziņojums, kurā apkopoti anketas, izvērtējuma inspekcijas un izmēģinājuma darbību rezultāti attiecībā uz TRD,

         IR PIEŅĒMUSI ŠO LĒMUMU.
   1. pants
   Attiecībā uz transportlīdzekļu reģistrācijas datu (TRD) automatizētu meklēšanu Malta ir pilnībā īstenojusi Lēmuma 2008/615/TI 6. nodaļā paredzētos vispārējos datu aizsardzības noteikumus un atbilstīgi minētā lēmuma 12. pantam ir tiesīga saņemt un sniegt personas datus no šā lēmuma spēkā stāšanās dienas.
   2. pants
   Šis lēmums stājas spēkā tā pieņemšanas dienā.

      Luksemburgā, 2014. gada 9. oktobrī

            Padomes vārdā –

            priekšsēdētājs

         A. ALFANO

      (1)  OV L 210, 6.8.2008., 1. lpp.

      (2)  OV L 210, 6.8.2008., 12. lpp.


title: Padomes Lēmums (1976. gada 23. novembris), ar ko izveido Pastāvīgo augu veselības komiteju

text:
Svarīgs juridisks paziņojums

|

31976D0894

Oficiālais Vēstnesis L 340 , 09/12/1976 Lpp. 0025 - 0025 Speciālizdevums somu valodā: Nodaļa 3 Sējums 7 Lpp. 0205  Speciālizdevums grieķu valodā Nodaļa 03 Sējums 16 Lpp. 0178  Speciālizdevums zviedru valodā: Nodaļa 3 Sējums 7 Lpp. 0205  Speciālizdevums spāņu valodā: Nodaļa 03 Sējums 11 Lpp. 0083  Speciālizdevums portugāļu valodā Nodaļa 03 Sējums 11 Lpp. 0083

		Padomes Lēmums(1976. gada 23. novembris),ar ko izveido Pastāvīgo augu veselības komiteju(76/894/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Komisijas iesniegto lēmuma projektu,tā kā Padomes pieņemtajos pasākumos augu veselības jomā, lai vienkāršotu to īstenošanu, ir paredzēta procedūra ciešākai dalībvalstu un Komisijas sadarbībai; tā kā šādas sadarbības īstenošanai ir nepieciešams izveidot Komiteju, kas pilda funkcijas, ko tai uzliek šie pasākumi;tā kā ir vēlams, lai šāda sadarbība attiektos uz visām šajos pasākumos noteiktajām jomām; tā kā šajā nolūkā Komiteja ir jāpilnvaro pārbaudīt visus gadījumus šajās jomās,IR PIEŅĒMUSI ŠĀDU LĒMUMU.1. pantsTiek izveidota Pastāvīgā augu veselības komiteja (še turpmāk "Komiteja"), kuras sastāvā ir Dalībvalstu pārstāvji un tās priekšsēdētājs ir Komisijas pārstāvis.2. pantsPiemērojot Padomes pieņemtos pasākumus attiecībā uz augu veselību, Komiteja pilda tai deleģētās funkcijas šajā regulā paredzētajos gadījumos un saskaņā ar šīs regulas noteikumiem.Komiteja var arī pārbaudīt jautājumus, kas attiecas uz šiem pasākumiem un ko izvirza Komitejas priekšsēdētājs pēc sava ierosinājuma vai kādas Dalībvalsts pieprasījuma.3. pantsKomiteja izstrādā savu reglamentu.Briselē, 1976. gada 23. novembrīPadomes vārdā —priekšsēdētājsA.P.L.M.M. van der Stee--------------------------------------------------


title: 2005/252/EK, Euratom: Padomes un Komisijas Lēmums (2005. gada 21. februāris) par protokola noslēgšanu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

text:
               23.3.2005

               LV

               Eiropas Savienības Oficiālais Vēstnesis

               L 77/9

      PADOMES UN KOMISIJAS LĒMUMS

   (2005. gada 21. februāris)
   par protokola noslēgšanu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   (2005/252/EK, Euratom)
   EIROPAS SAVIENĪBAS PADOME
   UN EIROPAS KOPIENU KOMISIJA,
   ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 300. panta 3. punkta pirmo daļu,
   ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,
   ņemot vērā 2003. gada Pievienošanās līgumu, un jo īpaši tā 2. panta 3. punktu,
   ņemot vērā 2003. gada Pievienošanās aktu, un jo īpaši tā 6. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses (2), lai ņemtu Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, Eiropas Kopienu un to dalībvalstu vārdā tika parakstīts 2004. gada 30. aprīlī.

               (2)

               Minētais protokols būtu jāapstiprina,

         IR NOLĒMUŠAS TURPMĀKO.
   1. pants
   Ar šo Kopienas, Eiropas Atomenerģijas kopienas un dalībvalstu vārdā ir apstiprināts Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
   Protokola teksts ir pievienots šim lēmumam (3).
   2. pants
   Padomes priekšsēdētājs Kopienas un tās dalībvalstu vārdā sniedz protokola 4. pantā paredzēto paziņojumu. Komisijas priekšsēdētājs vienlaicīgi sniedz šādu paziņojumu Eiropas Atomenerģijas kopienas vārdā.

      Briselē, 2005. gada 21. februārī

            Padomes vārdā —

            priekšsēdētājs

         J. ASSELBORN

            Komisijas vārdā —

            priekšsēdētājs

         J. M. BARROSO

      (1)  Atzinums sniegts 2004. gada 26. oktobrī (Oficiālajā Vēstnesī vēl nav publicēts).

      (2)  OV L 239, 9.9.1999., 3. lpp.

      (3)  Skat. OV L 300, 25.9.2004., 44. lpp.


title: Padomes Lēmums (KĀDP) 2015/382 ( 2015. gada 6. marts ), ar ko groza Lēmumu 2011/137/KĀDP par ierobežojošiem pasākumiem saistībā ar situāciju Lībijā

text:
               7.3.2015

               LV

               Eiropas Savienības Oficiālais Vēstnesis

               L 64/38

         PADOMES LĒMUMS (KĀDP) 2015/382
   (2015. gada 6. marts),
   ar ko groza Lēmumu 2011/137/KĀDP par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2011. gada 28. februārī pieņēma Lēmumu 2011/137/KĀDP (1).

               (2)

               2014. gada 20. oktobrī Padome pauda bažas saistībā ar situāciju Lībijā un paziņoja, ka ir gatava īstenot Apvienoto Nāciju Organizācijas Drošības padomes 2014. gada 27. augusta Rezolūciju (“ANO DPR”) 2174 (2014), lai novērstu draudus Lībijas mieram un stabilitātei. Padome secināja, ka tie, kas ir atbildīgi par vardarbību, un tie, kas kavē vai apdraud Lībijas demokrātiju, ir jāsauc pie atbildības.

               (3)

               Ar ANO DPR 2174 (2014) inter alia tiek paplašināta to ceļošanas aizliegumu un aktīvu iesaldēšanas pasākumu piemērošana, kuri izklāstīti ANO DPR 1970 (2011) 22. punktā un ANO DPR 1973 (2011) 23. punktā, lai iekļautu tādas personas un vienības, kas sniedz atbalstu darbībām, ar kurām apdraud Lībijas mieru, stabilitāti vai drošību, vai kavē vai apdraud tās politiskās pārejas procesa veiksmīgu pabeigšanu. Attiecīgi ar Padomes Lēmumu 2014/727/KĀDP (2) ir grozīts Lēmums 2011/137/KĀDP attiecībā uz I un III pielikumu.

               (4)

               ANO DPR 2174 (2014) izklāstītie kritēriji ceļošanas aizlieguma un aktīvu iesaldēšanas pasākumu piemērošanai būtu jāattiecina arī uz personām un vienībām, uz kurām neattiecas Lēmuma 2011/137/KĀDP I vai III pielikums.

               (5)

               Pēc Vispārējās tiesas 2014. gada 24. septembra sprieduma lietā T-348/13 (3), Kadhaf Al Dam/Padome, ieraksts attiecībā uz Ahmed Mohammed Qadhaf Al-Dam būtu jāsvītro no Lēmuma 2011/137/KĀDP II un IV pielikuma. Pie tam no Lēmuma 2011/137/KĀDP II pielikuma būtu jāsvītro ieraksts attiecībā uz vēl vienu personu. Turklāt būtu jāatjaunina ieraksts attiecībā uz vienu citu Lēmuma 2011/137/KĀDP II un IV pielikumā iekļautu personu.

               (6)

               Tāpēc būtu attiecīgi jāgroza Lēmums 2011/137/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2011/137/KĀDP ar šo groza šādi:

               1)

               lēmuma 5. panta 1. punktam pievieno šādu apakšpunktu:

                           “c)

                           personas, uz kurām neattiecas šā lēmuma I pielikums, bet kuras veic darbības vai sniedz atbalstu darbībām, ar kurām apdraud Lībijas mieru, stabilitāti vai drošību, vai kavē vai apdraud tās politiskās pārejas procesa veiksmīgu pabeigšanu, tostarp:

                                       i)

                                       īstenojot tādu darbību plānošanu, vadīšanu vai veikšanu Lībijā, ar ko tiek pārkāptas piemērojamās starptautiskās cilvēktiesību normas vai starptautiskās humanitārās tiesības, vai darbības, kas ietver cilvēktiesību pārkāpumus;

                                       ii)

                                       īstenojot uzbrukumus jebkādām gaisa, sauszemes vai jūras satiksmes ostām Lībijā vai Lībijas valsts iestādēm vai objektiem, vai jebkādām ārvalstu misijām Lībijā;

                                       iii)

                                       sniedzot atbalstu bruņotiem grupējumiem vai noziedznieku tīkliem, nelikumīgi izmantojot jēlnaftu vai jebkādus citus dabas resursus Lībijā;

                                       iv)

                                       darbojoties uzskaitīto personu vai vienību vārdā vai viņu vadībā,

                                 kā uzskaitīts šā lēmuma II pielikumā.”

                     ;

               2)

               lēmuma 6. panta 1. punktam pievieno šādu apakšpunktu:

                           “c)

                           personas, uz kurām neattiecas šā lēmuma III pielikums, bet kuras veic darbības vai sniedz atbalstu darbībām, ar kurām apdraud Lībijas mieru, stabilitāti vai drošību, vai kavē vai apdraud tās politiskās pārejas procesa veiksmīgu pabeigšanu, tostarp:

                                       i)

                                       īstenojot tādu darbību plānošanu, vadīšanu vai veikšanu Lībijā, ar ko tiek pārkāptas piemērojamās starptautiskās cilvēktiesību normas vai starptautiskās humanitārās tiesības, vai darbības, kas ietver cilvēktiesību pārkāpumus;

                                       ii)

                                       īstenojot uzbrukumus jebkādām gaisa, sauszemes vai jūras satiksmes ostām Lībijā vai Lībijas valsts iestādēm vai objektiem, vai jebkādām ārvalstu misijām Lībijā;

                                       iii)

                                       sniedzot atbalstu bruņotiem grupējumiem vai noziedznieku tīkliem, nelikumīgi izmantojot jēlnaftu vai jebkādus citus dabas resursus Lībijā;

                                       iv)

                                       darbojoties uzskaitīto personu vai vienību vārdā vai viņu vadībā,

                                 kā uzskaitīts šā lēmuma IV pielikumā.”

         2. pants
   Ar šo Lēmuma 2011/137/KĀDP II un IV pielikumu groza tā, kā izklāstīts šā lēmuma pielikumā.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 6. martā

            Padomes vārdā –

            priekšsēdētājs

         K. GERHARDS

      (1)  Padomes Lēmums 2011/137/KĀDP (2011. gada 28. februāris) par ierobežojošiem pasākumiem saistībā ar situāciju Lībijā (OV L 58, 3.3.2011., 53. lpp.).

      (2)  Padomes Lēmums 2014/727/KĀDP (2014. gada 20. oktobris ), ar ko groza Lēmumu 2011/137/KĀDP par ierobežojošiem pasākumiem saistībā ar situāciju Lībijā (OV L 301, 21.10.2014., 30. lpp.).

      (3)  Krājumā vēl nav publicēts.

      PIELIKUMS

                  1.

                  Lēmuma 2011/137/KĀDP II pielikumā svītro ierakstus attiecībā uz turpmāk uzskaitītajām personām:

                              “6.

                              QADHAF AL-DAM, Ahmed Mohammed”

                              “19.

                                 ZIDANE, Mohamad Ali.”

                  2.

                  Lēmuma 2011/137/KĀDP IV pielikumā svītro ierakstu attiecībā uz turpmāk norādīto personu:

                              “8.

                                 QADHAF AL-DAM, Ahmed Mohammed.”

                  3.

                  Ierakstu Lēmuma 2011/137/KĀDP II un IV pielikumā attiecībā uz turpmāk norādīto personu aizstāj ar šādu ierakstu:

                              Vārds

                              Identifikācijas informācija

                              Pamatojums

                              Sarakstā iekļaušanas datums

                              “1.

                                 ABDULHAFIZ, Colonel Mas'ud (jeb ABDULHAFID (uzvārds); Massoud (vārds))

                              Amats: bruņoto spēku komandieris
                              Dzimšanas datums: 1937. gada 1. janvāris
                              Dzimšanas vieta: Tripoli, Lībija

                              Bruņoto spēku 3. virspavēlnieks. Nozīmīga loma militārajā izlūkošanā.

                              28.2.2011.”


title: 2006/716/EK: Padomes Lēmums ( 2006. gada 27. marts ), lai parakstītu un provizoriski piemērotu Nolīgumu starp Eiropas Kopienu un Albānijas Republikas Ministru padomi par dažiem gaisa pārvadājumu pakalpojumu aspektiem

text:
               25.10.2006

               LV

               Eiropas Savienības Oficiālais Vēstnesis

               L 294/51

         PADOMES LĒMUMS
   (2006. gada 27. marts),
   lai parakstītu un provizoriski piemērotu Nolīgumu starp Eiropas Kopienu un Albānijas Republikas Ministru padomi par dažiem gaisa pārvadājumu pakalpojumu aspektiem
   (2006/716/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā pilnvaroja Komisiju sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (2)

               Komisija Kopienas vārdā ir apspriedusi nolīgumu ar Albānijas Republiku par dažiem gaisa pārvadājumu pakalpojumu aspektiem (turpmāk – “Nolīgums”) saskaņā ar mehānismiem un norādījumiem, kas ietverti pielikumā Padomes lēmumam, ar kuru Komisija ir pilnvarota sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (3)

               Ņemot vērā tā noslēgšanu vēlāk, nolīgums būtu jāparaksta un provizoriski jāpiemēro,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Nolīguma parakstīšana starp Eiropas Kopienu un Albānijas Republikas Ministru padomi par dažiem gaisa pārvadājumu pakalpojumu aspektiem, ņemot vērā Padomes lēmumu par minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kuras ir tiesīgas Kopienas vārdā parakstīt nolīgumu, ņemot vērā tā noslēgšanu.
   3. pants
   Līdz tā spēkā stāšanās dienai nolīgumu piemēro provizoriski, sākot no pirmā mēneša pirmās dienas pēc dienas, kad Puses viena otru ir informējušas par to, ka ir pabeigtas šim nolūkam vajadzīgās procedūras.
   4. pants
   Ar šo Padomes priekšsēdētājs tiek pilnvarots sniegt nolīguma 8. panta 2. punktā paredzēto paziņojumu.

      Briselē, 2006. gada 27. martā

            Padomes vārdā —

            priekšsēdētājs

         H. GORBACH

    ---documentbreak---

               25.10.2006

               LV

               Eiropas Savienības Oficiālais Vēstnesis

               L 294/52

         NOLĪGUMS
   starp Albānijas Republikas Ministru padomi un Eiropas Kopienu par dažiem gaisa pārvadājumu pakalpojumu aspektiem
   ALBĀNIJAS REPUBLIKAS MINISTRU PADOME,
   no vienas puses, un
   EIROPAS KOPIENA,
   no otras puses,
   (turpmāk – “Puses”),
   IEVĒROJOT, ka starp vairākām Eiropas Kopienas dalībvalstīm un Albānijas Republiku ir noslēgti divpusēji nolīgumi par gaisa pārvadājumu pakalpojumiem, kuros ietvertie noteikumi ir pretrunā Eiropas Kopienas tiesību aktiem,
   IEVĒROJOT, ka Eiropas Kopienai ir ekskluzīva kompetence attiecībā uz vairākiem aspektiem, kas var tikt iekļauti divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un trešām valstīm,
   IEVĒROJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības uz nediskriminētu piekļuvi lidojuma maršrutiem starp Eiropas Kopienas dalībvalstīm un trešām valstīm,
   ŅEMOT VĒRĀ nolīgumus starp Eiropas Kopienu un dažām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadātāju īpašniekiem, kas ir licencēti saskaņā ar Eiropas Kopienas tiesību aktiem,
   ATZĪSTOT, ka tos noteikumus divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un Albānijas Republiku, kuri ir pretrunā Eiropas Kopienas tiesību aktiem, ir jāsaskaņo ar šiem Kopienas tiesību aktiem, tādējādi izveidojot stabilu juridisko pamatu gaisa pārvadājumu pakalpojumiem starp Eiropas Kopienu un Albānijas Republiku un saglabājot gaisa pārvadājumu pakalpojumu nepārtrauktību,
   IEVĒROJOT, ka Eiropas Kopienas mērķis šajās sarunās nav palielināt kopējo gaisa pārvadājumu pakalpojumu apjomu starp Eiropas Kopienu un Albānijas Republiku, ietekmēt līdzsvaru starp Kopienas gaisa pārvadātājiem un Albānijas Republikas gaisa pārvadātājiem vai apspriest grozījumus esošajos divpusējos gaisa pārvadājumu pakalpojumu nolīgumos par satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārēji noteikumi
   1.   Šajā nolīgumā “dalībvalstis” ir Eiropas Kopienas dalībvalstis.
   2.   Šā nolīguma I pielikumā uzskaitītajos nolīgumos esošās atsauces uz tās dalībvalsts valstspiederīgajiem, kura ir attiecīgā nolīguma Puse, uzskata par atsaucēm uz Eiropas Kopienas dalībvalstu valstspiederīgajiem.
   3.   Šā nolīguma I pielikumā uzskaitītajos nolīgumos esošās atsauces uz tās dalībvalsts gaisa pārvadātājiem vai aviosabiedrībām, kas ir attiecīgā nolīguma Puse, uzskata par atsaucēm uz attiecīgās dalībvalsts norādītajiem gaisa pārvadātājiem vai aviosabiedrībām.
   2. pants
   Norādīšana, ko veic dalībvalsts
   1.   Šā panta 2. un 3. punkts aizstāj atbilstīgos noteikumus pantos, kas uzskaitīti, attiecīgi, II pielikuma a) un b) punktā, saistībā ar, attiecīgi, gaisa pārvadātāju norādīšanu, ko veic attiecīgā dalībvalsts, pilnvarām un atļaujām, ko tiem piešķir Albānijas Republika, un gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.
   2.   Saņemot kādas dalībvalsts norādi, Albānijas Republika ar mazāko iespējamo procedūras kavēšanos piešķir atbilstīgas pilnvaras un atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu veic uzņēmējdarbību norādītājas dalībvalsts teritorijā, un tam ir derīga darbības licence saskaņā ar Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski īsteno un nodrošina reglamentējošu gaisa pārvadātāja kontroli, un norādē ir skaidri identificēta attiecīgā aeronavigācijas iestāde; un

               iii)

               gaisa pārvadātājs – tieši vai sakarā ar lielākās daļas īpašumtiesībām – pieder un turpina piederēt dalībvalstīm un/vai dalībvalstu valstspiederīgajiem, un/vai citām valstīm, kas uzskaitītas III pielikumā, un/vai šo citu valstu valstspiederīgajiem, un šīs valstis un/vai šie valstspiederīgie to pastāvīgi faktiski kontrolē.

         3.   Albānijas Republika var atteikt, atsaukt, apturēt vai ierobežot dalībvalsts norādīta gaisa pārvadātāja pilnvaras vai atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu neveic uzņēmējdarbību norādītājas dalībvalsts teritorijā, vai arī tam nav derīgas darbības licences saskaņā ar Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski neīsteno vai nenodrošina reglamentējošu gaisa pārvadātāja kontroli, vai arī norādē nav skaidri identificēta attiecīgā aeronavigācijas iestāde; vai

               iii)

               gaisa pārvadātājs – tieši vai sakarā ar lielākās daļas īpašumtiesībām – nepieder dalībvalstīm un/vai dalībvalstu valstspiederīgajiem, vai arī citām valstīm, kas uzskaitītas III pielikumā, un/vai šo citu valstu valstspiederīgajiem, vai arī minētie to faktiski nekontrolē.

         Īstenojot tiesības saskaņā ar šo punktu, Albānijas Republika Kopienas gaisa pārvadātājus nediskriminē valstspiederības dēļ.
   3. pants
   Tiesības attiecībā uz reglamentējošu kontroli
   1.   Šā panta 2. punkts papildina II pielikuma c) punktā uzskaitītos pantus.
   2.   Ja dalībvalsts ir norādījusi gaisa pārvadātāju, kura reglamentējošo kontroli īsteno un nodrošina cita dalībvalsts, Albānijas Republikas tiesības saskaņā ar drošības noteikumiem nolīgumā, kas noslēgts starp dalībvalsti, kura norādījusi gaisa pārvadātāju, un Albānijas Republiku, tāpat piemēro gan attiecībā uz drošības standartu pieņemšanu, īstenošanu vai uzturēšanu, ko veic šī cita dalībvalsts, gan attiecībā uz šā gaisa pārvadātāja darbības atļauju.
   4. pants
   Nodokļu uzlikšana aviācijas degvielai
   1.   Šā panta 2. punkts papildina atbilstīgos noteikumus pantos, kas uzskaitīti II pielikuma d) punktā.
   2.   Neskarot citus noteikumus par pretējo, II pielikuma d) punktā uzskaitītie nolīgumi neliedz dalībvalstij nediskriminējoši uzlikt nodokļus, nodevas vai citus maksājumus par degvielu, ko tās teritorijā piegādā izmantošanai tādu Albānijas Republikas norādītu gaisa pārvadātāja lidaparātos, kuri veic lidojumus maršrutā no kādas vietas šīs dalībvalsts teritorijā uz citu vietu šīs dalībvalsts vai citas dalībvalsts teritorijā.
   5. pants
   Tarifi pārvadājumiem Eiropas Kopienā
   1.   Šā panta 2. punkts papildina II pielikuma e) punktā uzskaitītos pantus.
   2.   Uz tarifiem, ko saskaņā ar kādu no I pielikumā uzskaitītajiem nolīgumiem, kurā ir kāds no II pielikuma e) punktā uzskaitītajiem noteikumiem, Albānijas Republikas norādīti gaisa pārvadātāji piemēro par pārvadājumiem, kas pilnībā veikti Eiropas Kopienas teritorijā, attiecas Eiropas Kopienas tiesību akti.
   6. pants
   Nolīguma pielikumi
   Šā nolīguma pielikumi ir tā sastāvdaļa.
   7. pants
   Pārskatīšana vai grozījumi
   Puses, savstarpēji vienojoties, var jebkurā laikā pārskatīt vai grozīt šo nolīgumu.
   8. pants
   Stāšanās spēkā un provizoriska piemērošana
   1.   Šis nolīgums stājas spēkā, kad Puses ir viena otrai rakstiski paziņojušas, ka ir pabeigtas to attiecīgās iekšējās procedūras, kas vajadzīgas, lai nolīgums stātos spēkā.
   2.   Neskarot 1. punktu, Puses vienojas provizoriski piemērot šo no tā pirmā mēneša pirmās dienas, kurš ir pēc datuma, kad Puses ir viena otrai paziņojušas par šim nolūkam vajadzīgo procedūru pabeigšanu.
   3.   Nolīgumi un citi pasākumi starp dalībvalstīm un Albānijas Republiku, kas šā nolīguma parakstīšanas dienā vēl nav stājušies spēkā un ko vēl nepiemēro provizoriski, ir uzskaitīti I pielikuma b) punktā. Šo nolīgumu piemēro visiem šādiem nolīgumiem un pasākumiem, tiem stājoties spēkā vai tos piemērojot provizoriski.
   9. pants
   Nolīguma izbeigšana
   1.   Ja tiek izbeigts kāds no I pielikumā uzskaitītajiem nolīgumiem, vienlaikus izbeidzas visi šā nolīguma noteikumi, kas attiecas uz atbilstīgo I pielikumā uzskaitīto nolīgumu.
   2.   Ja tiek izbeigti visi I pielikumā uzskaitītie nolīgumi, vienlaikus izbeidzas šis nolīgums.

      TO APLIECINOT, pilnvarotie ir parakstījuši šo nolīgumu.
      Zalcburgā, divos oriģināleksemplāros, divi tūkstoši sestā gada piektajā maijā, angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un albāņu valodā.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per Ia Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Per Komunitetin Europian

         Por el Consejo de Ministros de la República de Albania
         Za Radu ministrû Albánské republiky
         For Republikken Albaniens ministerråd
         Für den Ministerrat der Republik Albanien
         Albaania Vabariigi ministrite nõukogu nimel
         Για το Υπουργικό Συμβούλιο της Δημοκρατίας της Αλβανίας
         For the Council of Ministers of the Republic of Albania
         Pour le Conseil des ministres de la République d’Albanie
         Per il Consiglio dei Ministri della Repubblica d’Albania
         Albānijas Republikas Ministru padomes vārdā
         Albanijos Republikos Ministrų Tarybos vardu
         Az Albán Köztársaság Minisztertanácsa részéről
         Għall-Kunsill tal-Ministri għar-Repubblika ta’ l-Albanija
         Voor de Ministerraad van de Republiek Albanië
         W imieniu Rady Ministrów Republiki Albanii
         Pelo Conselho de Ministros da República da Albânia
         Za Radu ministrov Albánskej republiky
         Za Ministrski Svet Republike Albanije
         Albanian tasavallan ministerineuvoston puolesta
         För Republiken Albaniens ministerråd
         Per Keshillin e Ministrave te Republikes se Shqiperise

   I PIELIKUMS
   Šā nolīguma 1. pantā minēto nolīgumu saraksts

               a)

               Gaisa pārvadājumu pakalpojumu nolīgumi starp Albānijas Republiku un Eiropas Kopienas dalībvalstīm, kuri šā nolīguma parakstīšanas dienā ir noslēgti, parakstīti un/vai tiek piemēroti provizoriski

                           —

                           Gaisa pārvadājumu nolīgums starp Austrijas Federālo valdību un Albānijas Republikas valdību, parakstīts Vīnē, 1993. gada 18. martā (turpmāk “Albānijas un Austrijas nolīgums”);

                           —

                           Nolīgums starp Beļģijas Karalistes valdību un Albānijas Republikas valdību par gaisa pārvadājumiem, parakstīts Briselē, 2002. gada 14. novembrī (turpmāk “Albānijas un Beļģijas nolīgums”).
                           Tas jāskata kopā ar Briselē, 2002. gada 18. jūnijā parakstīto Saprašanās memorandu;

                           —

                           Gaisa pārvadājumu nolīgums starp Čehoslovākijas Republikas valdību un Albānijas Tautas Republikas valdību, parakstīts Tirānā, 1958. gada 20. maijā (turpmāk “Albānijas un Čehijas Republikas nolīgums”);

                           —

                           Nolīgums starp Francijas Republikas valdību un Albānijas Tautas Sociālistiskās Republikas valdību civilajiem gaisa pārvadājumiem, parafēts Tirānā, 1989. gada 12. janvārī (turpmāk “Albānijas un Francijas nolīgums”);

                           —

                           Nolīgums starp Vācijas Federatīvās Republikas valdību un Albānijas Republikas valdību par civilajiem gaisa pārvadājumiem, parakstīts Tirānā, 1992. gada 22. aprīlī (turpmāk “Albānijas un Vācijas nolīgums”);

                           —

                           Nolīgums starp Grieķijas Republikas valdību un Albānijas Tautas Sociālistiskās Republikas valdību par civilajiem gaisa pārvadājumiem, parakstīts Tirānā, 1977. gada 16. jūlijā (turpmāk “Albānijas un Grieķijas nolīgums”).
                           Kā arī Atēnās, 1998. gada 25. jūnijā parakstītais Saprašanās memorands;

                           —

                           Nolīgums starp Ungārijas Tautas Republikas valdību un Albānijas Tautas Republikas valdību par civilo gaisa pārvadājumu regulēšanu starp Ungāriju un Albāniju, parakstīts Budapeštā, 1958. gada 16. janvārī (turpmāk “Albānijas un Ungārijas nolīgums”);

                           —

                           Nolīgums starp Itālijas Republikas valdību un Albānijas valdību par gaisa pārvadājumu pakalpojumiem, parakstīts Tirānā, 1992. gada 18. decembrī (turpmāk “Albānijas un Itālijas nolīgums”);

                           —

                           Nolīgums starp Nīderlandes Karalisti un Albānijas Republiku par gaisa pārvadājumu pakalpojumiem starp to attiecīgajām teritorijām un ārpus tām, parakstīts Hāgā, 1996. gada 25. septembrī (turpmāk “Albānijas un Nīderlandes nolīgums”);

                           —

                           Nolīgums starp Polijas Tautas Republikas valdību un Albānijas Tautas Republikas valdību par gaisa pārvadājumu pakalpojumiem, parakstīts Tirānā, 1957. gada 8. jūlijā (turpmāk “Albānijas un Polijas nolīgums”);

                           —

                           Nolīgums starp Slovēnijas Republikas valdību un Albānijas Republikas valdību par regulāriem gaisa pārvadājumu pakalpojumiem, parakstīts Ļubļanā, 1992. gada 10. novembrī (turpmāk “Albānijas un Slovēnijas nolīgums”);

                           —

                           Nolīgums starp Lielbritānijas un Ziemeļīrijas Apvienotās Karalistes valdību un Albānijas Republikas valdību par gaisa pārvadājumu pakalpojumiem, parakstīts Londonā, 1994. gada 30. martā (turpmāk “Albānijas un Apvienotās Karalistes nolīgums”).
                           Tas jāskata kopā ar Londonā, 2002. gada 14. novembrī parakstīto Saprašanās memorandu.

               b)

               Gaisa pārvadājumu pakalpojumu nolīgumi un citi pasākumi, kas parafēti vai parakstīti starp Albānijas Republiku un Eiropas Kopienas dalībvalstīm un kas šā nolīguma parakstīšanas dienā vēl nav stājušies spēkā un netiek piemēroti provizoriski

         II PIELIKUMS
   I pielikumā uzskaitīto nolīgumu to pantu saraksts, kas minēti šā nolīguma 2. līdz 5. pantā

               a)

               Dalībvalsts norāde:

                           —

                           Albānijas un Austrijas nolīguma 3. panta 5. punkts;

                           —

                           Albānijas un Vācijas nolīguma 3. pants;

                           —

                           Albānijas un Grieķijas nolīguma 3. panta 1. un 2. punkts;

                           —

                           Albānijas un Francijas nolīguma 6. pants;

                           —

                           Albānijas un Ungārijas nolīguma 2. pants;

                           —

                           Albānijas un Itālijas nolīguma 4. pants;

                           —

                           Albānijas un Nīderlandes nolīguma 4. pants;

                           —

                           Albānijas un Polijas nolīguma 2. un 3. pants un II pielikuma 1. punkts;

                           —

                           Albānijas un Slovēnijas nolīguma 7. pants;

                           —

                           Albānijas un Apvienotās Karalistes nolīguma 4. pants.

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Albānijas un Austrijas nolīguma 4. panta 1. punkta a) apakšpunkts;

                           —

                           Albānijas un Beļģijas nolīguma 5. pants;

                           —

                           Albānijas un Vācijas nolīguma 4. pants;

                           —

                           Albānijas un Grieķijas nolīguma 3. panta 3. punkts;

                           —

                           Albānijas un Francijas nolīguma 7. pants;

                           —

                           Albānijas un Itālijas nolīguma 5. pants;

                           —

                           Albānijas un Nīderlandes nolīguma 5. pants;

                           —

                           Albānijas un Slovēnijas nolīguma 8. pants;

                           —

                           Albānijas un Apvienotās Karalistes nolīguma 5. pants.

               c)

               Reglamentējoša kontrole:

               d)

               Nodokļu uzlikšana aviācijas degvielai:

                           —

                           Albānijas un Austrijas nolīguma 7. pants;

                           —

                           Albānijas un Beļģijas nolīguma 10. pants;

                           —

                           Albānijas un Čehijas Republikas nolīguma 4. pants;

                           —

                           Albānijas un Vācijas nolīguma 10. pants;

                           —

                           Albānijas un Grieķijas nolīguma 7. pants;

                           —

                           Albānijas un Francijas nolīguma 13. pants;

                           —

                           Albānijas un Itālijas nolīguma 6. pants;

                           —

                           Albānijas un Nīderlandes nolīguma 10. pants;

                           —

                           Albānijas un Polijas nolīguma 6. pants;

                           —

                           Albānijas un Slovēnijas nolīguma 10. pants;

                           —

                           Albānijas un Apvienotās Karalistes nolīguma 8. pants.

               e)

               Tarifi pārvadājumiem Eiropas Kopienā:

                           —

                           Albānijas un Austrijas nolīguma 11. pants;

                           —

                           Albānijas un Beļģijas nolīguma 13. pants;

                           —

                           Albānijas un Čehijas Republikas nolīguma 2. pants;

                           —

                           Albānijas un Vācijas nolīguma 14. pants;

                           —

                           Albānijas un Grieķijas nolīguma 6. pants;

                           —

                           Albānijas un Francijas nolīguma 17. pants;

                           —

                           Albānijas un Itālijas nolīguma 8. pants;

                           —

                           Albānijas un Nīderlandes nolīguma 6. pants;

                           —

                           Albānijas un Polijas nolīguma 7. pants;

                           —

                           Albānijas un Slovēnijas nolīguma 14. pants;

                           —

                           Albānijas un Apvienotās Karalistes nolīguma 7. pants.

         III PIELIKUMS
   Šā nolīguma 2. pantā minēto citu valstu saraksts

               a)

               Islandes Republika (saskaņā ar Eiropas Ekonomikas zonas līgumu);

               b)

               Lihtenšteinas Firstiste (saskaņā ar Eiropas Ekonomikas zonas līgumu);

               c)

               Norvēģijas Karaliste (saskaņā ar Eiropas Ekonomikas zonas līgumu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa pārvadājumiem).


title: 2006/526/EK: Padomes Lēmums ( 2006. gada 17. jūlijs ) par attiecībām starp Eiropas Kopienu, no vienas puses, un Grenlandi un Dānijas Karalisti, no otras puses   (Dokuments attiecas uz EEZ)

text:
               29.7.2006

               LV

               Eiropas Savienības Oficiālais Vēstnesis

               L 208/28

         PADOMES LĒMUMS
   (2006. gada 17. jūlijs)
   par attiecībām starp Eiropas Kopienu, no vienas puses, un Grenlandi un Dānijas Karalisti, no otras puses
   (Dokuments attiecas uz EEZ)
   (2006/526/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 187. pantu,
   ņemot vērā Komisijas priekšlikumu,
   tā kā:

               (1)

               Līgumā, ar ko attiecībā uz Grenlandi groza Eiropas Kopienu dibināšanas līgumu (1) (“Grenlandes Līgums”) un kas stājās spēkā 1985. gada 1. februārī, noteikts, ka Eiropas Kopienas dibināšanas līgums (EK līgums) vairs neattieksies uz Grenlandi, bet ka Grenlandi, kas ir dalībvalsts daļa, asociē ar Eiropas Kopienu kā vienu no aizjūras zemēm un teritorijām (AZT).

               (2)

               Grenlandes Līguma preambulā teikts, ka būtu jānosaka pasākumi, kas ļautu saglabāt ciešas un noturīgas saites starp Kopienu un Grenlandi un ņemt vērā savstarpējās intereses, jo īpaši Grenlandes nepieciešamību attīstīties, un ka EK līguma ceturtajā daļā izklāstītie noteikumi, kas attiecas uz AZT, nodrošina atbilstīgu bāzi šīm attiecībām.

               (3)

               Saskaņā ar EK līguma 182. pantu asociēšanas mērķis ir veicināt AZT ekonomikas un sociālo attīstību un veidot ciešas ekonomiskās attiecības starp tām un visu Kopienu. Saskaņā ar EK līguma 188. pantu tā 182. līdz 187. pants attiecas uz Grenlandi, ņemot vērā īpašos noteikumus, kas ietverti EK līgumam pievienotajā Protokolā par īpašiem noteikumiem attiecībā uz Grenlandi.

               (4)

               Noteikumi EK līguma 182. līdz 186. pantā izklāstīto principu piemērošanai ir izklāstīti Padomes Lēmumā 2001/822/EK (2001. gada 27. novembris) par aizjūras zemju un teritoriju asociāciju ar Eiropas Kopienu (“Lēmums par aizjūras asociāciju”) (2), kas turpina attiekties uz Grenlandi, ievērojot minētajā lēmuma paredzētos nosacījumus.

               (5)

               Eiropas Savienības Padome 2003. gada 24. februāra Secinājumos par Eiropas Kopienas, Dānijas valdības un Grenlandes pašpārvaldes Ceturtā zivsaimniecības protokola termiņa starpposma pārskatīšanu vienojās, ka – ņemot vērā zivsaimniecības nozīmi un strukturālās attīstības problēmas Grenlandē – ir nepieciešams turpmāk paplašināt un stiprināt attiecības starp ES un Grenlandi. Padome turklāt pauda apņēmību ES un Grenlandes turpmākās attiecības pēc 2006. gada balstīt uz vispusīgu partnerību noturīgai attīstībai, kas ietvers īpašu zivsaimniecības nolīgumu, par kuru sarunas risinās saskaņā ar vispārīgiem noteikumiem un principiem, kas attiecas uz šādiem nolīgumiem.

               (6)

               Iepriekšminētajos secinājumos Padome pauda uzskatu, ka nākamajā ES finanšu shēmā turpmākās finansiālās saistības pret Grenlandi būtu orientējoši jāparedz pašreizējā līmenī, ņemot vērā visu AZT vajadzības, kā arī citus būtiskus apstākļus un abpusējo interešu godīgu līdzsvaru, jo īpaši Grenlandes attīstības vajadzības un EK vajadzību pēc pastāvīgas un ilgtspējīgas piekļuves Grenlandes ūdeņos pieejamiem zivju krājumiem, kā arī citu personu finansiālos ieguldījumus.

               (7)

               Nolīgums par zivsaimniecību starp Eiropas Ekonomikas Kopienu, no vienas puses, un Dānijas valdību un Grenlandes pašvaldību, no otras puses, kurš parakstīts Briselē, 1984. gada 13. martā (3) un kurš atsaucas uz sadarbības garu, kas izriet no Kopienas lēmuma piešķirt Grenlandei aizjūras teritorijas statusu, 2007. gada 1. janvārī tiks aizstāts ar jaunu zivsaimniecības partnerības nolīgumu.

               (8)

               Eiropas Kopienas, no vienas puses, un Dānijas valdības un Grenlandes pašpārvaldes, no otras puses, Kopīgajā deklarācijā par partnerību starp Eiropas Kopienu un Grenlandi, kas parakstīta Briselē, 2006. gada 27. jūnijā (4), ir norādīts uz ciešajām vēstures, ekonomikas un kultūras saitēm starp Kopienu un Grenlandi un uzsvērta nepieciešamība turpmāk stiprināt partnerību un sadarbību jomās, uz ko attiecas šis lēmums.

               (9)

               Šā lēmuma īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (5),

         IR NOLĒMUSI ŠĀDI.
   PIRMĀ   DAĻA
   VISPĀRĪGI NOTEIKUMI PAR ATTIECĪBĀM STARP KOPIENU UN GRENLANDI
   1. pants
   Partnerība
   1.   Neskarot Lēmumu 2001/822/EK, Kopienas un Grenlandes partnerības mērķis ir jo īpaši paplašināt un stiprināt attiecības starp Kopienu un Grenlandi un sniegt ieguldījumu Grenlandes ilgtspējīgā attīstībā.
   2.   Partnerības mērķi ir:

               a)

               izveidot satvaru dialogam;

               b)

               sasniegt kopīgus mērķus, apspriežoties par kopējas ieinteresētības jautājumiem, lai nodrošinātu sadarbības centienu maksimālu lietderību saskaņā ar abu partneru prioritātēm;

               c)

               nodrošināt pamatu ekonomiskai, finansiālai, zinātnes, izglītības un kultūras sadarbībai, balstoties uz savstarpējas atbildības un savstarpēja atbalsta principiem;

               d)

               sekmēt Grenlandes attīstību.

         2. pants
   Dialogs
   Kopiena, Grenlande un Dānija savstarpēji apspriežas par partnerības, kas izveidota ar šo lēmumu, principiem, sīki izstrādātām procedūrām un rezultātiem.
   3. pants
   Pārvaldība
   Šā lēmuma īstenošanu pārvalda Komisija un Grenlandes pašpārvalde saskaņā ar katra partnera pienākumiem un atbildību, kā to nosaka 12. panta 2. punktā minētajos finansēšanas nolīgumos.
   OTRĀ   DAĻA
   SADARBĪBA GRENLANDES ILGTSPĒJĪGAI ATTĪSTĪBAI
   4. pants
   Sadarbības jomas
   Sadarbība atbalsta nozaru politikas jomas un stratēģijas, kas sekmē piekļuvi ražošanas darbībām un resursiem, īpaši šādās jomās:

               a)

               izglītība un apmācība;

               b)

               derīgie izrakteņi;

               c)

               enerģētika;

               d)

               tūrisms un kultūra;

               e)

               pētniecība;

               f)

               pārtikas nekaitīgums.

         5. pants
   Principi
   1.   Sadarbība balstās uz partnerību, un to īsteno saskaņā ar sadarbības stratēģijām, ko pieņem saskaņā ar 6. pantu. Tā nodrošina, ka resursu plūsmas tiek sadalītas paredzamā veidā un regulāri un ka tās ir elastīgas un atbilst Grenlandes stāvoklim.
   2.   Saskaņā ar partnerības pieeju par sadarbības darbībām lemj ciešā saziņā starp Komisiju, Grenlandes pašpārvaldi un Dānijas valdību. Šādu apspriešanos īsteno, pilnībā ņemot vērā katra partnera attiecīgās institucionālās, tiesiskās un finansiālās pilnvaras.
   6. pants
   Plānošana
   1.   Partnerības jomā Grenlandes pašpārvalde uzņemas atbildību par nozaru politiku formulēšanu, tostarp par stratēģijām un to īstenošanu. Lai nodrošinātu nozaru politikas un stratēģiju ilgtspējību, pēc vajadzības veic vides stratēģiskos novērtējumus.
   2.   Šā lēmuma kontekstā Grenlandes pašpārvalde un Komisija sagatavo un pieņem indikatīvu Grenlandes ilgtspējīgas attīstības plānošanas dokumentu (turpmāk – “PDSD”) saskaņā ar 1. pantā minēto nozaru politiku.
   3.   Grenlandes pašpārvalde ir atbildīga par:

               a)

               nozaru politikas pieņemšanu;

               b)

               nozaru politikas iespaida un rezultātu uzraudzību un izvērtēšanu;

               c)

               pareizu, ātru un efektīvu nozaru politikas stratēģijas īstenošanas nodrošināšanu;

               d)

               gada pārskatiem Komisijai par nozaru politikas sasniegumiem.

         4.   Komisija ir atbildīga par ikgadējā finansēšanas lēmuma pieņemšanu attiecībā uz kopējiem piešķīrumiem PDSD saskaņā ar 10. pantā minēto procedūru.
   7. pants
   Finansēšanas joma
   Grenlandes pašpārvaldes formulētajā nozaru politikā finansiālo atbalstu var sniegt šādām darbībām:

               a)

               reformas un projekti, kas ir saskaņā ar nozaru politiku;

               b)

               iestāžu attīstība, jaudas veidošana un vides aspektu integrēšana;

               c)

               tehniskās sadarbības programmas.

         8. pants
   Atbilstība finansējumam
   Grenlandes pašpārvalde ir atbilstīga finansiālajam atbalstam, kas paredzēts ar šo lēmumu.
   9. pants
   Īstenošanas pasākumi
   Pasākumus, kas vajadzīgi šīs lēmuma daļas īstenošanai, trīs mēnešos pēc šā lēmuma stāšanās spēkā pieņem saskaņā ar 10. panta 2. punktā minēto procedūru.
   10. pants
   Komitejas procedūra
   1.   Komisijai palīdz Grenlandes Komiteja (turpmāk – “Komiteja”).
   2.   Ja ir atsauce uz šo punktu, piemēro Lēmuma 1999/468/EK 4. un 7. pantu.
   Lēmuma 1999/468/EK 4. panta 3. punktā paredzētais termiņš ir trīs mēneši.
   3.   Komiteja pieņem savu reglamentu.
   11. pants
   Finansiālais atbalsts
   1.   Kopienas finansiālais atbalsts šīs lēmuma daļas vajadzībām attiecas uz laikposmu no 2007. gada 1. janvāra līdz 2013. gada 31. decembrim.
   2.   Kopienas finansiālo atbalstu piešķir kā budžeta atbalstu.
   3.   Kopienas finansiālo atbalstu īsteno saskaņā ar centralizēto tiešo pārvaldību, kā tā definēta 53. pantā Padomes Regulā (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (6).
   12. pants
   Kontrole
   1.   Šo lēmumu īsteno saskaņā ar Regulu (EK, Euratom) Nr. 1605/2002. Jo īpaši tiek gaidīts, ka Grenlande ieviesīs atbilstīgu kontroles sistēmu. Grenlande regulāri veic pārbaudes, lai nodrošinātu to, ka no Kopienas budžeta finansētās darbības tiek pareizi īstenotas. Papildus gada pārskatiem par nozaru politikas sasniegumiem Grenlande katru gadu sniedz paziņojumu, apliecinot likumību un pareizību. Tā veic atbilstīgus pasākumus, lai novērstu pārkāpumus un krāpšanu, un vajadzības gadījumā sauc pie atbildības, lai atgūtu nepareizi izmaksātus līdzekļus.
   2.   Grenlandes pašpārvaldes sīki izstrādātus pienākumus attiecībā uz Kopienas finansējuma pārvaldību izklāsta finansēšanas nolīgumos, ko šā lēmuma īstenošanas nolūkā noslēdz ar Komisiju. Finansēšanas nolīgumos jo īpaši nosaka nozaru rādītājus, kas attiecas uz maksājumu nosacījumiem, kā arī pārbaudes metodes, lai sagatavotu pārskatus par nozaru rādītāju sasniegšanas gaitu un nodrošinātu atbilstību minētajiem nosacījumiem.
   TREŠĀ   DAĻA
   NOBEIGUMA NOTEIKUMI
   13. pants
   Pārskatīšana
   Kopiena, Grenlandes pašpārvalde un Dānijas valdība līdz 2010. gada 30. jūnijam veic partnerības starpposma pārskatīšanu. Pēc pārskatīšanas Komisija vajadzības gadījumā ierosina šā lēmuma grozījumus.
   14. pants
   Stāšanās spēkā
   Šis lēmums stājas spēkā 2007. gada 1. janvārī. To piemēro līdz 2013. gada 31. decembrim.
   15. pants
   Publicēšana
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 17. jūlijā

            Padomes vārdā —

            priekšsēdētājs

         E. TUOMIOJA

      (1)  OV L 29, 1.2.1985., 1. lpp.

      (2)  OV L 314, 30.11.2001., 1. lpp.

      (3)  OV L 29, 1.2.1985., 9. lpp.

      (4)  Sk. šo 32. lpp. OV.

      (5)  OV L 184, 17.7.1999., 23. lpp.

      (6)  OV L 248, 16.9.2002., 1. lpp.
    ---documentbreak---

               29.7.2006

               LV

               Eiropas Savienības Oficiālais Vēstnesis

               L 208/32

         Eiropas Kopienas, no vienas puses, un Grenlandes pašpārvaldes un Dānijas valdības, no otras puses, kopīga deklarācija par Eiropas Kopienas un Grenlandes partnerību
   1.   PREAMBULA
   Eiropas Kopiena, no vienas puses, un Grenlandes pašpārvalde un Dānijas valdība, no otras puses,

               —

               vadoties no Eiropas un Grenlandes ciešajām vēstures, politikas, ekonomikas un kultūras saitēm,

               —

               atsaucoties uz ciešajām, noturīgajām Eiropas Kopienas un Grenlandes saitēm, kas tika izveidotas 1985. gadā ar Grenlandes Līgumu, un piekrītot tam, ka šīs saites jāsaglabā, un apstiprinot, ka Eiropas Kopiena savā vispārējā politikā un attiecībās ar Grenlandi īpaši ievēros abpusējās intereses, un jo īpaši Grenlandes attīstības intereses,

               —

               piezīmējot, ka Eiropas Savienības Padome 2003. gada 24. februārī piekrita, ka ir jāpaplašina un jāstiprina turpmākās ES un Grenlandes attiecības, ņemot vērā zivsaimniecības un struktūrattīstības programmu svarīgumu Grenlandei,

               —

               ņemot vērā, ka ģeostratēģiski ES arvien ir ieinteresēta uzskatīt Grenlandi – vienas dalībvalsts daļu – par privileģētu kaimiņu un sekmēt Grenlandes labklājību un saimniecisko attīstību,

               —

               ievērojot, ka Grenlande ir viena no aizjūras zemēm un teritorijām, kas asociētas ar Eiropas Kopienu,

               —

               uzskatot, ka Eiropas Kopiena ņems vērā Grenlandes intereses sakarā ar savas ziemeļu dimensijas politikas arktisko virzienu, pievēršot uzmanību īpašajai nozīmei, kas piemīt Grenlandes vārīgajai dabiskajai videi un grūtībām, ar ko sastopas tās iedzīvotāji,

               —

               piezīmējot, ka Eiropas Kopienai ir svarīgi saglabāt ar dalībvalstu karogiem peldošo kuģu zvejas darbības Grenlandes ūdeņos, lai pareizi darbotos kopējā zivsaimniecības politika Ziemeļatlantijā,

         ir vienojušās ciešāk nostiprināt ES un Grenlandes attiecības un sadarbību, balstoties uz galvenokārt kopīgām interesēm, vairojot savu tautu abpusējo labumu un paverot abpusējām attiecībām ilgtermiņa iespējas.
   2.   KOPĪGIE MĒRĶI
   Eiropas Kopiena un Grenlande pauž nodomu nostiprināt partnerību un sadarbību šādās jomās:

               —

               sadarbība, ilgtspējīgi apsaimniekojot zivju krājumus un jūras vidi, kā arī dodot zvejas iespējas ES dalībvalstu zvejas kuģiem. Šāda sadarbība ir un būs būtisks EK un Grenlandes partnerības balsts un arī turpmāk pamatosies uz EK un Grenlandes zivsaimniecības partnerības nolīgumu un ar to saistītajiem protokoliem;

               —

               sadarbība izglītības un apmācības jomā;

               —

               līdzdalība Grenlandes pasākumos, lai ilgtspējīgi attīstītu tās tautsaimniecību, jo īpaši minerālresursu, tūrisma un kultūras jomā;

               —

               līdzdalība Eiropas Kopienas darbībās, lai cīnītos pret klimata pārmaiņām un veicinātu ilgtspējīgu attīstību Arktikā;

               —

               sadarbība un kopīga zinātniska izpēte, kā arī alternatīvu enerģijas avotu praktiska attīstība;

               —

               kopīga pētniecība un attīstība saistībā ar ziemeļu jūrasceļiem un Grenlandes ekskluzīvo ekonomikas zonu.

         Attiecībā uz Eiropas Kopienu tā paziņo, ka:

               —

               ņemot vērā mērķus, kas ietverti Grenlandes Līgumā, kas stājās spēkā 1985. gada 1. februārī, un ciešās un abpusēji lietderīgās attiecības starp Grenlandi un Eiropas Kopienu pēdējos divdesmit gados;

               —

               ievērojot Grenlandes ģeostratēģisko nozīmi, it sevišķi sakarā ar ziemeļu dimensijas politikas arktisko virzienu;

               —

               ņemot vērā to, cik Grenlande ir svarīga atbildīga partnere vides un dabas resursu, tostarp zivju krājumu, apsaimniekošanā un saglabāšanā,

         tā vēlas nākamajos septiņos gados attīstīt sadarbību ar Grenlandi, pamatojoties uz divkāršu partnerību, kas balstās, no vienas puses, uz zivsaimniecības partnerības nolīgumu, kurā tiek ņemtas vērā Eiropas Kopienai pieejamās faktiskās iespējas zvejot Grenlandes ūdeņos, un, no otras puses, uz vispārēju sadarbību citās nozarēs, kas nav zivsaimniecība, ņemot vērā Grenlandes AZT statusu,
   turklāt tā vēlas uz šās divkāršās partnerības pamata nodrošināt arī turpmākus ES budžeta līdzekļu asignējumus sadarbībai ar Grenlandi, orientējoties pēc iepriekšējo gadu apjoma.
   3.   PARTNERĪBAS ĪSTENOŠANA
   Lai sasniegtu kopīgos mērķus un attīstītu partnerību, Eiropas Kopiena un Grenlande informēs viena otru un savstarpēji apspriedīsies jomās, uz kurām attiecas šī partnerība, kā arī jebkurā citā jomā, ko tās izvēlēsies, savstarpēji vienojoties, atbilstīgi šai deklarācijai.
   Tās uzskata:

               —

               attiecībā uz vispārējās partnerības tās daļas īstenošanu, kas neattiecas uz zivsaimniecības partnerības nolīgumu, Grenlandes kā aizjūras zemes vai teritorijas asociācija ar Eiropas Kopienu ļauj attiecīgi nodrošināt Grenlandes vajadzības un apmierināt tās īpašās vajadzības, ņemot vērā tās atrašanos galējā nomalē, bargo klimatu un vēstures mantojumu;

               —

               Eiropas Kopienas un Grenlandes sadarbībai jāattīstās arī izglītības un pārtikas nekaitīguma jomā un tādu resursu attīstībā, kas var potenciāli sekmēt Grenlandes tautsaimniecības ilgtspējīgu attīstību un atrisināt tās strukturālās problēmas;

               —

               jāattīsta zinātniskā sadarbība tādās jomās kā jauni enerģijas avoti un klimata pārmaiņas. Sadarbībā jāiekļauj arī zinātniskie pētījumi par Grenlandes ekskluzīvo ekonomikas zonu, ņemot vērā turpmāko jūras satiksmes attīstību.

         Eiropas Kopienai paredz turpināt sadarbību ar Grenlandi nozarēs, kas nav zivsaimniecība, pieņemot Padomes lēmumu atbilstīgi EK līguma 187. pantam, lai 2007.–2013. g. finanšu plānos ietvertu līdzekļu piešķiršanu no budžeta finansiāla atbalsta veidā maksimāli 25 miljonu euro gadā.
   Abas puses ir pārliecinātas, ka viņu partnerība lielā mērā izmantos zināšanas un savstarpējo sapratni, kas ir iegūta, pilnīgi izmantojot visus pastāvošos konsultatīvos forumus, un it sevišķi, pateicoties regulāram dialogam vai, atsevišķos gadījumos, konsultācijām starp abu pušu oficiālajiem pārstāvjiem.
   Šajā sakarā Grenlandei vēlas katra gada beigās sagatavot ziņojumu par veikumu iepriekš minēto mērķu sasniegšanā. Līdz 2010. gada jūnija beigām Eiropas Kopiena un Grenlande veiks vispārēju savas partnerības termiņa vidusposma pārskatīšanu.

      Hecho en Luxemburgo, el veintisiete de junio de dos mil seis.
      V Lucemburku dne dvacátého sedmého června dva tisíce šest.
      Udfærdiget i Luxembourg den syvogtyvende juni to tusind og seks.
      Geschehen zu Luxemburg am siebenundzwanzigsten Juni zweitausendsechs.
      Kahe tuhande kuuenda aasta juunikuu kahekümne seitsmendal päeval Luxembourgis.
      Λουξεμβούργο, είκοσι επτά Ιουνίου δύο χιλιάδες έξι.
      Done at Luxembourg, on the twenty-seventh day of June, in the year two thousand and six.
      Fait à Luxembourg, le vingt-sept juin deux mille six.
      Fatto a Lussemburgo, addì ventisette giugno duemilasei.
      Luksemburgā, divtūkstoš sestā gada divdesmit septītajā jūnijā.
      Priimta du tūkstančiai šeštų metų birželio dvidešimt septintą dieną Liuksemburge.
      Kelt Luxembourgban, a kettőezer-hatodik év június havának huszonhetedik napján.
      Magħmul fil-Lussemburgu, fis-sebgħa u għoxrin jum ta' Gunju tas-sena elfejn u sitia.
      Gedaan te Luxemburg, de zevenentwintigste juni tweeduizend zes.
      Sporządzono w Luksemburgu dnia dwudziestego siódmego czerwca roku dwutysięcznego szóstego.
      Feito no Luxemburgo, em vinte e sete de Junho de dois mil e seis.
      V Luxemburgu dňa dvadsiateho siedmeho júna dvetisícšesť.
      V Luxembourgu, sedemindvajsetega junija leta dva tisoč šest.
      Tehty Luxemburgissa kahdentenakymmenentenäseitsemäntenä päivänä kesäkuuta vuonna kaksituhattakuusi.
      Som skedde i Luxemburg den tjugosjunde juni tjugohundrasex.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Europai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Dinamarca
         Za vládu Dánska
         For den danske regering
         Für die Regierung Dänemarks
         Taani valitsuse ja nimel
         Για την Κυβέρνηση της Δανίας
         For the Government of Denmark
         Pour le gouvernement du Danemark
         Per il governo della Danimarca
         Dānijas valdības vārdā
         Danijos Vyriausybės vardu
         Dánia kormánya részéről
         Għall-Gvern tad-Danimarka
         Voor de Regering van Denemarken
         W imieniu Rządu Danii
         Pelo Governo da Dinamarca
         Za vládu Dánska
         Za vlado Danske
         Tanskan hallituksen puolesta
         På Danmarks regerings vägnar

         Por el Gobierno local de Groenlandia
         Za místní vládu Grónska
         For det grønlandske landsstyre
         Für die örtliche Regierung Grönlands
         Gröönimaa kohaliku valitsuse nimel
         Για την Τοπική Κυβέρνηση της Γροιλανδίας
         For the Home Rule Government of Greenland
         Pour le gouvernement local du Groenland
         Per il governo locale della Groenlandia
         Grenlandes pašvaldības vārdā
         Grenlandijos vietinės Vyriausybės vardu
         Grönland Önkormányzata részéről
         Għall-Gvern Lokali tal-Groenlandja
         Voor de Plaatselijke Regering van Groenland
         W imieniu Rządu Lokalnego Grenlandii
         Pelo Governo local da Gronelândia
         Za miestnu vládu Grónska
         Za lokalno vlado Grenlandije
         Grönlannin maakuntahallituksen puolesta
         På Grönlands lokala regerings vagnar


title: 2009/400/EK: Padomes Lēmums ( 2009. gada 12. maijs ) par pasākumu Eiropas Kultūras galvaspilsēta 2012. gadā

text:
               26.5.2009

               LV

               Eiropas Savienības Oficiālais Vēstnesis

               L 127/9

      PADOMES LĒMUMS

   (2009. gada 12. maijs)
   par pasākumu “Eiropas Kultūras galvaspilsēta” 2012. gadā
   (2009/400/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 24. oktobra Lēmumu Nr. 1622/2006/EK, ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019. gadam (1), un jo īpaši tā 14. pantu,
   ņemot vērā atlases žūrijas 2008. gada 5. novembra ziņojumu, ko iesniedza Komisijai, Eiropas Parlamentam un Padomei saskaņā ar Lēmuma Nr. 1622/2006/EK 14. panta 2. punktu,
   ņemot vērā, ka Lēmuma Nr. 1622/2006/EK 14. panta 3. punktā minētie kritēriji pilnībā izpildīti,
   ņemot vērā Komisijas 2009. gada 8. aprīļa ieteikumu,
   IR NOLĒMUSI ŠĀDI.
   Vienīgais pants
   Gimaraišu un Mariboru izvirza par “2012. gada Eiropas Kultūras galvaspilsētām” saskaņā ar Lēmuma Nr. 1622/2006/EK 14. pantu.

      Briselē, 2009. gada 12. maijā

            Padomes vārdā —

            priekšsēdētāja

         M. KOPICOVÁ

      (1)  OV L 304, 3.11.2006., 1. lpp.


title: 2009/604/EK: Komisijas Lēmums ( 2009. gada 7. augusts ) par Kopienas finansiālo ieguldījumu 2009. gadam divgadu izmēģinājuma projektā saistībā ar gaisa kvalitāti skolās

text:
               8.8.2009

               LV

               Eiropas Savienības Oficiālais Vēstnesis

               L 206/16

      KOMISIJAS LĒMUMS

   (2009. gada 7. augusts)
   par Kopienas finansiālo ieguldījumu 2009. gadam divgadu izmēģinājuma projektā saistībā ar gaisa kvalitāti skolās
   (2009/604/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), un jo īpaši tās 49. panta 6. punkta a) un b) apakšpunktu un 75. panta 2. punktu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 90. pantu,
   tā kā:

               (1)

               Eiropas Savienības vispārējā budžetā 2009. finanšu gadam ir ietverta budžeta pozīcija 17 03 09 – Izmēģinājuma projekts “Komplekss pētījums par veselību, vidi, transportu un klimata pārmaiņām – iekštelpu un āra gaisa kvalitātes uzlabošana”.

               (2)

               Saskaņā ar Regulas (EK, Euratom) Nr. 1605/2002 49. panta 1. punktu (turpmāk – Finanšu regula), pirms var izmantot budžetā iekļautās apropriācijas kādai Kopienas vai Eiropas Savienības darbībai, ir jābūt pieņemtam pamataktam.

               (3)

               Saskaņā ar Finanšu regulas 49. panta 6. punkta a) un b) apakšpunktu, atkāpjoties no 49. panta 1. punkta, apropriācijas eksperimentālām izmēģinājuma programmām, kas paredzētas, lai pārbaudītu kādas darbības īstenošanas iespējas un lietderību, un apropriācijas sagatavošanas darbībām, kuras paredzētas, lai sagatavotu priekšlikumus ar nolūku pieņemt turpmākas darbības, var izpildīt bez pamatakta ar nosacījumu, ka darbības, ko ar tām ir paredzēts finansēt, ir Kopienu vai Eiropas Savienības pilnvarās.

               (4)

               Saskaņā ar Finanšu regulas 75. panta 2. punktu pirms izdevumu saistību uzņemšanās iestādei vai institūcijām, kam iestāde deleģējusi pilnvaras, jāpieņem finansēšanas lēmums.

               (5)

               Saskaņā ar 90. panta 2. punktu Regulā (EK, Euratom) Nr. 2342/2002 (turpmāk – Finanšu regulas īstenošanas kārtība), gadījumos, kad attiecīgo apropriāciju izpildi nodrošina ar gada darba programmu, kas nodrošina pietiekami detalizētu regulējumu, minētā darba programma jāuzskata par finansēšanas lēmumu saistītajām dotācijām un iepirkuma līgumiem.

               (6)

               Budžeta lēmējinstitūcija ir rezervējusi noteiktu finansējumu ES budžetā 2009. gadam, proti, budžeta 17 03 09 pozīcijā izmēģinājuma projektam “Komplekss pētījums par veselību, vidi, transportu un klimata pārmaiņām – iekštelpu un āra gaisa kvalitātes uzlabošana”.

               (7)

               Ir lietderīgi pieņemt gada darba programmu izmēģinājuma projektam “Komplekss pētījums par veselību, vidi, transportu un klimata pārmaiņām – iekštelpu un āra gaisa kvalitātes uzlabošana”, kas darbosies kā finansēšanas lēmums minētajam projektam Finanšu regulas 75. panta nozīmē un Finanšu regulas īstenošanas kārtības 90. panta nozīmē,

         IR NOLĒMUSI ŠĀDI.
   1. pants
   Pielikumā minētā darba programma ir apstiprināta, un to finansē no budžeta 17 03 09 pozīcijas Eiropas Savienības vispārējā budžetā 2009. finanšu gadam, nepārsniedzot summu EUR 4 000 000.
   2. pants
   Šis lēmums ir finansēšanas lēmums Finanšu regulas 75. panta nozīmē un Finanšu regulas īstenošanas kārtības 90. panta nozīmē.
   Tā īstenošanu nodrošina Veselības un patērētāju ĢD ģenerāldirektors.

      Briselē, 2009. gada 7. augustā

            Komisijas vārdā –

            Komisijas locekle

         Androulla VASSILIOU

      (1)  OV L 248, 16.9.2002., 1. lpp.

      (2)  OV L 357, 31.12.2002., 1. lpp.

      PIELIKUMS

         Izmēģinājuma projekts “Komplekss pētījums par veselību, vidi, transportu un klimata pārmaiņām – iekštelpu un āra gaisa kvalitātes uzlabošana” (budžeta 17 03 09. pozīcija).

      1.   IEVADS
      1.1.   Budžeta 17 03 09. pozīcija

      1.2.   Pamatakts

      Izmēģinājuma projekts Padomes 2002. gada 25. jūnija Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), kurā jaunākie grozījumi izdarīti ar Regulu (EK) Nr. 1525/2007 (2), 49. panta 6. punkta nozīmē.
      1.3.   Izmēģinājuma projekta vispārīgie mērķi

      Budžeta lēmējinstitūcija ir piešķīrusi Komisijai apropriāciju, lai finansētu izmēģinājuma projektu, kura mērķis ir paplašināt zināšanas par iekštelpu gaisa kvalitāti skolās un bērnu aprūpes iestādēs.
      Agrāk iekštelpu gaisa kvalitātei neveltīja tik daudz pētījumu, cik āra gaisa kvalitātei, lai gan atsevišķos gadījumos pētījumus par āra gaisa kvalitāti var izmantot arī attiecībā uz iekštelpām. Āra gaisa kvalitātes jomā ir spēkā arī visaptverošs tiesiskais regulējums, turpretī iekštelpu gaisa kvalitātes jomā spēkā esošais regulējums ir tikai atsevišķas iniciatīvas un tiesību akti. Turklāt iekštelpu gaisa kvalitāte skolās ir daudz mazāk pētīta nekā iekštelpu gaisa kvalitāte cita veida iekštelpās. Tā kā aptuveni 20 % no ES iedzīvotājiem katru dienu pavada daudz laika skolās un Eiropā strauji pieaug saslimstība ar astmu un citām elpošanas orgānu slimībām, īpaši bērnu vidū, projekta mērķis ir:

                  —

                  noteikt un analizēt iekštelpu gaisa kvalitātes problēmas skolās, pievēršot uzmanību ventilācijai, ēkas konstrukcijai, uzturēšanai un tīrīšanai,

                  —

                  izvērtēt atbilstošas ventilācijas efektivitāti, lai mazinātu apkārtējā gaisa piesārņojumu skolu vidē,

                  —

                  novērtēt klimata pārmaiņu (arvien biežāki karstuma viļņi, aukstuma viļņi un apkārtējā gaisa piesārņojums) ietekmi uz skolēnu veselību skolās,

                  —

                  novērtēt apkārtējā gaisa piesārņojuma mazināšanas pasākumu, tostarp īstermiņa pasākumu, ietekmi uz iekštelpu gaisa kvalitāti skolās un uz iedarbību uz bērniem skolu vidē,

                  —

                  sniegt attiecīgus ieteikumus, lai risinātu iekštelpu gaisa kvalitātes problēmas skolu vidē.

            1.4.   Konkrētas prioritātes 2009. gadam

                  1)

                  Veikt iekštelpu gaisa kvalitātes mērījumus skolās, lai iegūtu jaunus datus par galveno iekštelpu gaisa piesārņotājvielu koncentrāciju skolās.

                  2)

                  Novērtēt saistību starp transportu (satiksmi) un klimata pārmaiņu ietekmi uz skolu vidi.

                  3)

                  Novērtēt iekštelpu gaisa piesārņotājvielu iedarbību uz bērniem un sniegt ieteikumus elpošanas orgānu slimību profilaksei un saslimšanas gadījumu mazināšanai, uzlabojot skolu vides kvalitāti un veicot citus ar to saistītus pasākumus.

                  4)

                  Sistemātiski noteikt iekštelpu gaisa piesārņotājvielu avotu kvantitatīvo sadalījumu skolu vidē. Nosakot galvenos avotus, varētu mazināt piesārņojumu. Saistībā ar iepriekš minēto prioritāte ir paplašināt zināšanas par patēriņa preču un celtniecības materiālu izraisīto ķīmisko vielu emisiju.

                  5)

                  Pētīt ķīmiskās un bioķīmiskās mijiedarbības mehānismus iekštelpu gaisa maisījumos, kas raksturīgi skolām un sastopami dažādos ģeogrāfiskā platuma grādos, un izstrādāt metodiku, lai labāk informētu par veselības riska novērtēšanas procesu attiecībā uz šādas mijiedarbības ietekmi uz galīgo risku veselībai.

                  6)

                  Pamatojoties uz iepriekš minēto, izstrādāt Eiropas skolu veselības pamatnostādnes.

            Komisija un Parlaments iepriekš jau ir atbalstījis divus projektus, kas bija saistīti ar minēto jautājumu.

                  —

                  Komisija 2001. gadā atbalstīja projektu par elpošanas orgānu veselību skolās piecās Eiropas valstu pilsētās Dānijā, Francijā, Itālijā, Norvēģijā un Zviedrijā. Projekta secinājumi atklāja kopīgas problēmas, piemēram, sliktu ventilāciju, lielu makrodaļiņu, pelējumu un alergēnu koncentrāciju. Projekta gaitā secināja, ka būtu ārkārtīgi vērtīgi veikt līdzīgu pētījumu par visām dalībvalstīm (3).

                  —

                  2008. gadā oficiāli iepazīstināja ar Eiropas Parlamenta finansēto izmēģinājuma projektu par iekštelpu gaisā esošo ķīmisko vielu iedarbību un iespējamo risku veselībai. Projekta gaitā veica analīzi arī par skolām un bērnudārziem izvēlētu ES dalībvalstu pilsētās. Galvenajos secinājumos ir uzsvērts, ka jāturpina pētījumi, lai risinātu iekštelpu gaisa piesārņojuma radītās problēmas sabiedrības veselībai (it īpaši iekštelpu vidē, kur bieži uzturas bērni, piemēram, skolās un bērnudārzos) Eiropas Savienībā (4).

                  —

                  2009. gadā, ņemot vērā pieejamo budžetu, secināja, ka vajadzētu paplašināt šā izmēģinājuma projekta ģeogrāfiskās robežas ES dalībvalstīs, īpaši ietverot jaunās dalībvalstis. Jāietver arī kandidātvalstis un Viduseiropas un Austrumeiropas valstis. Mērķis ir izstrādāt pamatnostādnes par pasākumiem stāvokļa uzlabošanai, kas aptvertu plašāku Eiropā aktuālo problēmu spektru.

                  —

                  Izmēģinājuma projekts jāizstrādā, pamatojoties uz iepriekšējiem projektiem un jānodrošina sinerģija ar pašlaik īstenojamiem projektiem šajā jomā (piemēram, HITEA) (5).

            2.   FINANSIĀLĀ ATBALSTA VEIDS – UZAICINĀJUMS IESNIEGT PRIEKŠLIKUMUS
      2.1.   Resursu sadalījums pa jomām/darbībām, kas jāizpilda (skatīt turpmākās iedaļas)

      Kopējā pieejamā summa: EUR 4 000 000. Atklātā konkursā piešķirs vienu vispārēju pakalpojumu līgumu.
      2.2.   Paredzamie rezultāti darbībām, kurām sniegs atbalstu

      Šā uzaicinājuma mērķis ir gūt vairāk zināšanu par iekštelpu gaisa kvalitāti, jo bērni, kurus visvairāk ietekmē piesārņotājvielas, pavada lielāko daļu laika skolu vidē. Turklāt pētījuma mērķis ir gūt zināšanas par daudzām problēmām, kas var rasties skolu vidē visā Eiropā. Pētījuma gaitā tiks izstrādātas pamatnostādnes, kuru mērķis būs ietvert dažādas problēmas, lai varētu izveidot veselīgu vidi skolās.
      2.3.   Orientējošs grafiks

                  Uzaicinājums iesniegt priekšlikumus

                  Līdz 2009. gada 1. semestra beigām

                  Atlase un līguma parakstīšana

                  Līdz 2009. gada beigām

         (1)  OV L 248, 16.9.2002., 1. lpp.

         (2)  OV L 343, 27.12.2007., 9. lpp.

         (3)  http://ec.europa.eu/health/ph_projects/2002/pollution/pollution_2002_04_en.htm

         (4)  http://www.bookshop.europa.eu/eubookshop/download.action?fileName=LBNA23087ENC_002.pdf&eubphfUid=582569&catalogNbr=LB-NA-23087-EN-C

         (5)  HITEA: Health Effects of Indoor Pollutants: Integrating microbial, toxicological and epidemiological approaches. http://www.hitea.eu/


title: Padomes Lēmums (Euratom) 2016/852 (2016. gada 12. maijs), ar ko apstiprina, ka Eiropas Komisija Eiropas Atomenerģijas kopienas vārdā noslēdz protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai

text:
               31.5.2016

               LV

               Eiropas Savienības Oficiālais Vēstnesis

               L 142/1

         PADOMES LĒMUMS (Euratom) 2016/852
   (2016. gada 12. maijs),
   ar ko apstiprina, ka Eiropas Komisija Eiropas Atomenerģijas kopienas vārdā noslēdz protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Eiropas Komisijas ieteikumu,
   tā kā:

               (1)

               Saskaņā ar 2003., 2005. un 2011. gada Pievienošanās aktu 6. panta 2. punktu par pievienošanos nolīgumam, ko dalībvalstis un Savienība parakstījušas vai noslēgušas ar trešām valstīm vai starptautiskajām organizācijām, jāvienojas ar protokolu, ko pievieno minētajam nolīgumam. Saskaņā ar minēto pantu attiecībā uz šādu pievienošanos ir piemērojama vienkāršota procedūra, ar kuru protokols jānoslēdz Padomei, vienprātīgi rīkojoties dalībvalstu vārdā, un attiecīgajai trešai valstij.

               (2)

               Padome 2003. gada 8. decembrī pilnvaroja Komisiju Kopienu un to dalībvalstu vārdā sākt sarunas ar Turkmenistānu nolūkā noslēgt protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses (“nolīgums”), lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Savienībai.

               (3)

               Padome 2006. gada 23. oktobrī pilnvaroja Komisiju Kopienu un to dalībvalstu vārdā sākt sarunas ar Turkmenistānu nolūkā noslēgt protokolu nolīgumam, lai ņemtu vērā Bulgārijas Republikas un Rumānijas pievienošanos Savienībai.

               (4)

               Padome 2012. gada 14. septembrī pilnvaroja Komisiju sākt sarunas par to nolīgumu pielāgošanu, kurus Savienība vai Savienība un tās dalībvalstis parakstījušas vai noslēgušas ar vienu vai vairākām trešām valstīm vai starptautiskajām organizācijām, lai ņemtu vērā Horvātijas Republikas pievienošanos Savienībai.

               (5)

               Sarunas ar Turkmenistānu tika sekmīgi pabeigtas, parafējot protokolu nolīgumam, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Savienībai (“protokols”).

               (6)

               Protokola parakstīšanai un noslēgšanai ir paredzēta atsevišķa procedūra attiecībā uz jautājumiem, kas ir Savienības un tās dalībvalstu kompetencē.

               (7)

               Būtu jāapstiprina, ka attiecībā uz jautājumiem, kas ietilpst Eiropas Atomenerģijas kopienas kompetencē, protokolu noslēdz Komisija,

         IR PIEŅĒMUSI ŠO LĒMUMU.
   1. pants
   Ar šo apstiprina, ka Eiropas Komisija Eiropas Atomenerģijas kopienas vārdā noslēdz protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai (1).
   2. pants
   Šis lēmums stājas spēkā tā pieņemšanas dienā.

      Briselē, 2016. gada 12. maijā

            Padomes vārdā –

            priekšsēdētāja

         F. MOGHERINI

      (1)  Protokola teksts ir pievienots Lēmumam par to, lai Eiropas Savienības un tās dalībvalstu vārdā noslēgtu protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Turkmenistānu, no otras puses, lai ņemtu vērā Bulgārijas Republikas, Čehijas Republikas, Igaunijas Republikas, Horvātijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Rumānijas, Slovēnijas Republikas un Slovākijas Republikas pievienošanos Eiropas Savienībai.


title: 2004/849/EK: Padomes Lēmums (2004. gada 25. oktobris) par Nolīguma parakstīšanu Eiropas Savienības vārdā starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā un par dažu tā noteikumu provizorisku piemērošanu

text:
               15.12.2004

               LV

               Eiropas Savienības Oficiālais Vēstnesis

               L 368/26

      PADOMES LĒMUMS

   (2004. gada 25. oktobris)
   par Nolīguma parakstīšanu Eiropas Savienības vārdā starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā un par dažu tā noteikumu provizorisku piemērošanu
   (2004/849/EK)
   EIROPAS SAVIENĪBAS PADOME,
   ņemot vērā Līgumu par Eiropas Savienību, jo īpaši tā 24. un 38. pantu,
   tā kā:

               (1)

               Saskaņā ar pilnvarām, kas 2002. gada 17. jūnijā piešķirtas prezidentvalstij, kurai palīdz Komisija, ir pabeigtas sarunas ar Šveices iestādēm par Šveices asociēšanu Šengenas acquis īstenošanā, piemērošanā un pilnveidošanā.

               (2)

               Nolīgums, kuru parafēja 2004. gada 25. jūnijā, būtu jāparaksta, paredzot noslēgšanu vēlāk.

               (3)

               Nolīgums paredz dažu noteikumu provizorisku piemērošanu. Šos noteikumus būtu vēlams piemērot provizoriski, kamēr nolīgums nav stājies spēkā.

               (4)

               Ciktāl tas attiecas uz tās Šengenas acquis daļas pilnveidošanu, kura saistīta ar Eiropas Savienības līguma IV sadaļu, būtu lietderīgi noteikt, ka pēc nolīguma parakstīšanas attiecībās ar Šveici mutatis mutandis piemēro Padomes Lēmumu 1999/437/EK (1999. gada 17. maijs) par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un pilnveidošanā (1).

               (5)

               Šis lēmums neskar ne Apvienotās Karalistes nostāju saskaņā ar Protokolu, ar ko Šengenas acquis integrē Eiropas Savienības sistēmā un kas pievienots Līgumam par Eiropas Savienību un Eiropas Kopienas dibināšanas līgumam, ne Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (2).

               (6)

               Šis lēmums neskar ne Īrijas nostāju saskaņā ar Protokolu, ar ko Šengenas acquis integrē Eiropas Savienības sistēmā un kas pievienots Līgumam par Eiropas Savienību un Eiropas Kopienas dibināšanas līgumam, ne Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (3),

         IR PIEŅĒMUSI ŠO LĒMUMU.
   1. pants
   Paredzot noslēgšanu vēlāk, ar šo Eiropas Savienības vārdā tiek apstiprināta Nolīguma starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā, kā arī tam pievienoto dokumentu – Nobeiguma akta, Nolīguma vēstuļu apmaiņas formā par komitejām, kas palīdz Eiropas Komisijai īstenot ieviešanas pilnvaras, Kopīgās deklarācijas par Apvienoto komiteju kopīgajām sanāksmēm parakstīšana.
   Nolīguma un tam pievienoto dokumentu teksti ir pievienoti šim lēmumam (4).
   2. pants
   Padomes priekšsēdētājs ar šo ir pilnvarots norīkot personu, kura ir pilnvarota Eiropas Savienības vārdā parakstīt nolīgumu un tam pievienotos dokumentus, paredzot noslēgšanu vēlāk.
   3. pants
   Šis lēmums attiecas uz jomām, uz kurām attiecas nolīguma A un B pielikumā uzskaitītie noteikumi, un uz šo noteikumu pilnveidošanu, tiktāl, ciktāl šo noteikumu juridiskā bāze ir Līgums par Eiropas Savienību, vai tiktāl, ciktāl ar Lēmumu 1999/436/EK (5) ir noteikts, ka tā ir šo noteikumu juridiskā bāze.
   4. pants
   1.   Uz Šveices asociēšanu Šengenas acquis īstenošanā, piemērošanā un pilnveidošanā Padomes Lēmuma 1999/437/EK 1. līdz 4. pants attiecas tāpat, kā paredzēts Līguma par Eiropas Savienību VI sadaļā.
   2.   Pirms delegācijas, kas pārstāv Padomes locekļus, nepiedalās kāda lēmumam pieņemšanā Apvienotajā komitejā, kas izveidota ar nolīgumu, ja minētā komiteja lemj saskaņā ar nolīguma 7. panta 4. un 5. punktu un 10. pantu, tās tiekas Padomē, lai konstatētu, vai ir iespējams pieņemt vienotu nostāju.
   5. pants
   Saskaņā ar nolīguma 14. panta 2. punktu minētā nolīguma 1., 3., 4., 5., 6. pantu un 7. panta 2. punkta a) apakšpunkta pirmo teikumu provizoriski piemēro, kamēr tie nav stājušies spēkā.

      Luksemburgā, 2004. gada 25. oktobrī

            Padomes vārdā —

            priekšsēdētāja

         R. VERDONK

      (1)  OV L 176, 10.7.1999., 31. lpp.

      (2)  OV L 131, 1.6.2000., 43. lpp.

      (3)  OV L 64, 7.3.2002., 20. lpp.

      (4)  Padomes dokuments 13054/04 ir pieejams tīmekļa vietnē: http://register.consilium.eu.int

      (5)  OV L 176, 10.7.1999., 17. lpp.